"אני לדודי ודודי לי".

כשותפים באהבה ובחברות, אנו בוחרים לפסוע יחד במסלול חיינו. אנו מבטיחים להקים בית שיהיה פתוח בפני כל האפשרויות והפוטנציאל הגלומים בחיים; בית שבסיסו אהבה והבנה; בית שייבנה על יסודות המסורת שלנו, ויוזן בערכים המשפחתיים שלנו. אנו נשבעים לקבל זה את זו ללא תנאי, ובה בעת להעריך את הייחודיות והאינדיבידואליות של מי שיקר לליבנו. אנו מבטיחים להעניק השראה ועידוד האחד לשנייה.

באמצעות יצירת איחוד זה, אנו מתחייבים להוקיר זה את זו. אנו מבטיחים להעניק זה לזו נחמה ותמיכה ברגעי הקושי, ולחלוק את חלומותינו ותקוותינו. נשאף לקיים אינטימיות והבנה שתאפשרנה לנו לקיים הבטחה זו, ולהפוך לבני האדם שטרם זכינו להיות. מי ייתן ונחיה כל יום כאילו היה זה היום הראשון, האחרון, והיחיד שיש לנו יחד. בנוכחות קהילת חברינו ומשפחותינו המשמשים כעדים, אנו מלכדים את חיינו לגורל משותף אחד.

והכל שריר וקיים.